“गुगलको अनुवाद यान्त्रिक भएकाले शतप्रतिशत शुद्ध भने हुँदैन,” काठमाडौं विश्वविद्यालयमा अध्ययनरत कम्प्युटर इन्जिनियर तथा अनुवाद अन्वेषक चन्दन गुप्ताले भने, “भर्खरै सुरु गरिएकाले समयक्रममा अनुवाद पनि शुद्ध हुँदै जानेछ, नयाँ नियम पनि यसमा समावेश हुनेछन् ।” छिमेकी मुलुक भारतको हिन्दी भाषालाई गुगलले धेरै पहिलेदेखि नै समावेश गरेको थियो । “त्यसैले अहिले हिन्दी भाषाको अनुवाद धेरै शुद्ध भइसकेको छ,” गुप्ताले भने, “गुगलले दिएको पहिचानले अन्तर्राष्ट्रिय स्तरमा नेपाली भाषाको प्रवद्र्धन हुनेछ ।”
